Malam.
Dunia berbayang yang menyembunyikan lebih daripada separuh haiwan planet kita.
Sehingga sekarang, kamera hanya berikan selayang pandang kehidupan haiwan ini.
Tapi dengan teknologi yang lebih maju,
kita boleh melihat malam dengan sangat jelas.
Kamera yang beratus kali lebih sensitif berbanding mata manusia...
sekarang kita boleh merakam keindahan malam...
dengan warna.
Pandangan darat yang asing.
Makhluk aneh yang menjadi aktif apabila malam.
Sikap yang tak pernah dilihat.
Sekarang kita boleh melihat kehidupan haiwan
di hutan sebenar bumi yang terakhir.
Waktu malam.
Musim sejuk di Artik.
Matahari terbit, tapi tidak terik pada waktu siang.
DIKISAHKAN OLEH TOM HIDDLESTON
Sebentar lagi ia akan terbenam.
Menyelubungi dunia beku ini dengan kegelapan melebihi sebulan.
Bagi seekor haiwan artik, ini masa yang hebat untuk berubah.
Beruang kutub ini mempunyai anak kembar.
Ia akan menjaga anaknya selama dua tahun,
mengajarnya semua kemahiran diperlukan untuk bertahan.
Anak-anaknya ikut ia ke semua tempat.
Bukan tugas yang mudah.
Ada banyak perlu dipelajari.
Pada permulaan musim sejuk, makanan sangat sedikit,
ibu beruang kutub boleh hilang sekilogram berat pada setiap hari.
Lemah dan lapar,
memastikan anaknya selamat melalui malam sejuk yang akan mendatang
akan menjadi cabaran terhebatnya.
Keluarga ini juga tak bersendirian.
Di sepanjang pinggir laut Artik, kebanyakan beruang lapar berkumpul.
Menunggu suhu untuk jatuh begitu rendah
sehingga laut membeku.
Kemudian ia akan pergi ke laut membeku untuk memburu anjing laut,
sumber makanan utama untuk beruang kebuluran ini.
Tapi sehingga udara membeku tiba,
ibu dan anak beruang ini,
serta semua beruang lain perlu menunggu.
Semasa musim sejuk artik menghampiri...
malam menjadi semakin lama.
Pandangan darat membeku ini berubah.
Merakam hanya dengan cahaya bulan...
kamera bercahaya rendah merakam dunia berais ini
dengan rakaman yang tak pernah dilihat.
Memperlihatkan sekilas
aktiviti beruang kutub pada waktu malam secara dekat.
Malam ini, tugas pertama ibu adalah menyusui anaknya yang lapar.
Susunya mengandungi lebih daripada 30 peratus lemak...
memberi anaknya bluber tebal yang penting untuk bertahan pada musim sejuk.
Kemudian, masa untuk pembersihan tengah malam.
Berguling dalam salji adalah cara beruang kutub bersihkan bulu yang tebal.
Anak beruang meniru ibunya.
Mandian salji yang tetap pastikan bulunya menebat dengan baik.
Malam ini, ia perlu dapatkan kehangatan sebanyak mungkin.
Semasa musim sejuk artik,
ribut boleh berlaku dengan hanya sedikit amaran.
Bagi anak beruang, ribut salji ini boleh membunuh.
Tapi bukan beruang kutub saja
yang aktif semasa malam musim sejuk yang membeku ini.
Di hutan bersalji di hujung Bulatan Artik,
makhluk kecil yang sama bertahan muncul dalam gelap.
Arnab gunung.
Bagi mengelak daripada pemangsa, ia hanya keluar pada waktu malam.
Semasa permulaan musim sejuk, bulunya dah berubah dari perang ke putih.
Penyamaran sempurna.
Arnab jantan yang muda ini sedang makan snek tengah malam.
Ia perlu makan semasa boleh sebab sumber makanan yang terhad.
Tapi bukan ia saja arnab yang lapar di sini.
Musuh perlu dihalau.
Persaingan untuk makanan dan pasangan boleh menjadi ganas.
Pengejarannya boleh mencapai kelajuan 40 kilometer sejam.
Tapi apabila musuhnya tak berundur...
perlawanan akan bermula.
Beberapa tumbukan mengenai sasaran.
Semuanya bergantung kepada arnab mana yang nampak paling kuat.
Malam ini, ia menjadi pemenang.
Ini memberikan juara nokturnal ini
peluang terbaik untuk bertahan pada lama musim sejuk yang panjang.
Kembali di pinggir laut,
ibu beruang kutub dan anaknya mendekam
semasa suhu jatuh menjunam.
Semasa malam musim sejuk, siklon kutub bertiup dari lautan
dengan angin sejuk bersuhu negatif 50 darjah Celsius.
Anak beruang kutub mudah terkesan dengan angin yang sangat sejuk.
Hanya seekor daripada dua ekor yang hidup melepasi musim pertamanya.
Tapi kamera malam tunjukkan ibunya ada penyelesaian bijak.
Ia menggali.
Perlahan-lahan membentuk tempat berlindung
untuk anaknya berlindung daripada ribut.
Keluarga beruang kutub boleh meluangkan masa sehingga empat malam
terperuk dalam sarang begini.
Ini saja caranya ibu boleh memastikan anaknya yang berharga terus hidup.
Keluarga itu perlu menyembunyikan diri...
sehingga ribut salji berlalu.
Ribut berakhir.
Keluarga itu keluar melihat angin telah membawa perubahan besar.
Tempat yang dahulu ada lautan,
sekarang ada ais.
Sejauh mata boleh memandang.
Ibu membawa anaknya ke lautan ais buat kali pertama.
Bagi memulakan bab kehidupan yang seterusnya.
Dalam beberapa minggu kemudian,
ibunya akan mengajar cara bertahan di pandangan darat yang beku ini
sepanjang musim sejuk artik yang lama.
Tapi bukan ia saja ibu beruang kutub
meneroka pandangan darat beku ini dalam kegelapan.
Jauh daripada lautan ais ini,
seekor lagi ibu beruang mempunyai cabaran keibubapaan yang lebih besar.
Pada usia empat tahun, anaknya sudah hampir dewasa.
Remaja yang nakal.
Kamera cahaya rendah merakam sesuatu jarang dilihat.
Anak beruang berenang waktu malam.
Ia memang perenang yang bagus.
Tapi pada usia ini, bahagian paling sukar adalah belajar untuk keluar.
Anak beruang pertama sudah tahu caranya.
Tapi bagi adiknya...
ia lebih mencabar.
Akhirnya.
Sekurang-kurangnya tiada siapa melihat.
Ibu masih perlu berjaga-jaga walaupun anaknya sudah besar.
Pada usia empat tahun, ia menguji kebolehannya.
Ia berbahaya apabila ada beruang jantan yang besar berdekatan.
Ia perlu pastikan anak berada dengannya pada waktu malam.
Sepanjang musim sejuk yang panjang dan gelap,
langit malam di atas dunia membeku ini
menjadi latar belakang pertunjukan cahaya di Bumi yang paling ajaib.
Aurora borealis.
Tenaga daripada ribut suria
berlanggar dengan atmosfera untuk menghasilkan reben cahaya...
lebih daripada seratus kilometer tinggi.
Ia bersinar pada waktu malam dan siang.
Tapi kita hanya boleh nampak ia semasa langit malam yang gelap.
Pada hujung musim sejuk,
kegelapan mula berkurangan.
Matahari terbit sebentar di atas ufuk
buat kali pertama selepas beberapa minggu.
Semasa jam pertama senjakala,
ibu dan anaknya yang lebih dewasa tiba di teluk glasier membeku.
Semasa ibu pergi memburu anjing laut...
anaknya yang berusia empat tahun bebas untuk bermain.
Tapi tidak lama.
Beruang bersendirian juga ada di teluk itu.
Beruang kutub yang bersendirian boleh menjadi sangat agresif.
Tapi anak beruang bersifat ingin tahu.
Berisiko apabila mendekati beruang tak dikenali.
Perlawanan boleh menyebabkan kecederaan yang serius.
Tapi apa yang kelihatan seperti serangan...
tiba-tiba menjadi lebih main-main.
Rupa-rupanya beruang asing itu beruang betina yang muda.
Ini hanya perlawanan main-main yang romantik.
Beruang kutub bergomol.
Sikap sosial begitu manis yang jarang dilihat sebelum ini.
Sebab anaknya membesar dengan pantas,
tugas ibu ini hampir selesai.
Ia mengabdikan empat tahun terakhir hidupnya untuk menjaga anak-anaknya.
Tak lama lagi, anaknya yang nakal akan tinggalkan ia.
Pada tahun seterusnya, anak beruang ini
akan berdepan malam musim sejuk yang gelap dan lama sendirian.
EARTH AT NIGHT DIRAKAM DALAM KEGELAPAN
- Bersedia? - Ya.
Merakam beruang kutub pada waktu malam benar-benar menguji kru.
Apabila ribut kutub berlaku pada malam pertama,
mereka dapat rasakan cabaran yang mereka akan hadapi
dalam beberapa minggu yang gelap akan datang.
Suhu negatif 30 darjah Celsius sekarang.
Rasanya kami mencari had...
STUART TROWELL JURUKAMERA
...ketahanan kamera dan peralatan.
Kami perlu bergerak jauh dengan kenderaan ini.
Dengan ribut mengejar mereka sepanjang perjalanan,
mereka perlu bergantung kepada GPS untuk mencari jalan pulang ke penginapan.
Malam seterusnya, pencarian beruang telah dihalang
oleh keadaan artik sekali lagi.
Sedia!
Sekarang tersekat dalam ais. Semua ini air permukaan.
Air tawar mengalir dari daratan ke laut berais,
ia boleh mencair menjadi lecah salji.
Kru terperangkap.
Setiap langkah menenggelamkan mereka lebih dalam dan dekat ke lautan di bawah.
Ini pastinya rakaman paling sukar saya pernah sertai.
Hanya ada cuaca yang teruk, tapi tiada beruang kutub.
Keadaan akan jadi lebih teruk.
Dalam semalaman, lautan ais yang beruang perlukan untuk memburu,
tiba-tiba ricih dan hilang.
Ditiup pergi, jauh dari pesisir, membawa beruang kutub bersamanya.
Walaupun semasa musim sejuk yang membeku,
ais lautan ini mengecil.
Perubahan dalam iklim membuat masa depan beruang kutub menjadi tak pasti.
Tiga minggu semasa merakam,
kru perlukan perubahan nasib.
Ada sedikit cahaya harapan di tempat yang paling tak disangka.
Kami pergi mencari beruang kutub hari ini,
tapi nampaknya seekor beruang datang mencari kami.
Terus menghampiri tandas kami.
Kita boleh benar-benar nampak kesan gigitan
dan kesan cakar di tempat beruang itu pergi.
Pasti sangat mengejutkan jika kita di dalam tandas.
Malam esoknya, mereka menangkap pesalah itu semasa melakukannya.
Mujurlah tiada orang di dalam tandas pada waktu itu.
Dengan adanya beruang, keadaan semakin baik bagi kru.
Kemudian, semua usaha mereka mendapat ganjaran.
Hari ke-20, akhirnya kami temui beruang.
Bukan hanya seekor beruang.
ROBIN DIMBLEBY PEMBANTU PENERBIT
Seekor ibu dan dua ekor anak.
Akhirnya.
Ya Tuhan! Ia kelihatan cantik.
Selepas pengembaraan artik yang banyak,
akhirnya kru berjaya merakam rakaman unik
beruang kutub di bawah cahaya bulan.
Serta mendedahkan rahsia malam artik yang tak pernah dilihat.
Terjemahan sari kata oleh Nur Diyana Osman